Ապրիլյան հեղափոխությունից հետո հանրային շրջանակներում սկսեց արծարծվել այն հարցը, որ ԱԺ արտահերթ լեգիտիմ ընտրությունների անցկացման համար պետք է նախ՝ ազատ արձակվեն քաղբանտարկյալները, նաեւ՝ փոփոխվի Ընտրական օրենսգիրքը։ Քաղբանտարկյալների մեծ մասն այսօր ազատության մեջ է, Ընտրական օրենսգրքում էլ եղել են փոփոխություններ։ Այս ամենից հետո հետաքրքիր է, թե քաղաքական ուժերի ինչպիսի դասավորվածություն կարող ենք ակնկալել ապագա ԱԺ-ում։ Քաղաքագետ Երվանդ Բոզոյանը նկատում է, որ կառավարությունը ներկայացրել է նոր Ընտրական օրենսգիրք, համաձայն որի՝ կուսակցությունների համար անցողիկ շեմ է սահմանում չորս տոկոսը։